NaiveNeuron/SloPal huggingface dataset:
Lukáč, Jozef, poslanec NR SR (2017-12-08):
Ďakujem za slovo. Pani kolegyňa rozprávala o účinnosti tohoto zákona. Ja osobne mám veľmi silnú pochybnosť o tom, že tento zákon alebo tento, tento nástroj bude nejak veľmi extrémne účinný, keďže ľudia z regiónu východu by mali zanechať svoje nehnuteľnosti alebo odpredať ich za nejaké oveľa nižšie ceny, za aké by mali si kúpiť alebo ísť do prenájmu na západnom Slovensku. Veľmi, veľmi silno pochybujem o tom, že tých 4-, respektíve 6-tisíc eur je dostatočná motivácia na to, aby títo ľudia to urobili. Tento nástroj v podstate bude zaujímať niekoľko možno desiatok, ale určite to nebude žiadny masový nástroj. Myslím si, že toto je krok vedľa. Ďakujem.
Kmec, Peter, poslanec NR SR (2023-03-15):
Ďakujem, pán predseda. Ako predkladateľ v mene troch poslaneckých klubov by som chcel... (Prerušenie vystúpenia predsedajúcim.)
M. Číž, podpredseda NR SR: (2009-12-09):
Pani poslankyňa Biró, prosím.
P. Csáky, podpredseda vlády SR: (2005-03-18):
Vláda Slovenskej republiky 16. februára 2005 schválila stratégiu konkurencieschopnosti Slovenska do roku 2010 s podtitulom Národná Lisabonská stratégia zohľadňujúca národné špecifiká krajiny pri napĺňaní strategických lisabonských cieľov. Určitým spôsobom tak Slovenská republika nároky Európskej komisie predbehla. Tento dokument je vnímaný ako hlavný strategický dokument Slovenskej republiky v tejto oblasti, ktorý bude predovšetkým určovať aj finálnu podobu Národného lisabonského plánu Slovenskej republiky, vypracovaného v roku 2005 na trojročné obdobie s presne definovanými cieľmi a konkrétnymi politikami vedúcimi k ich dosiahnutiu. Ústredné body pozície Slovenskej republiky k navrhnutému strednodobému hodnoteniu. Slovenská republika víta proces oživenia Lisabonskej stratégie prezentovaný v jej strednodobom hodnotení a základné závery navrhované Európskou komisiou. Slovenská republika je presvedčená, že táto stratégia môže byť úspešná, iba ak sa bude podstatne viac sústreďovať na rast konkurencieschopnosti a zamestnanosti pri rešpektovaní zásad trvalo udržateľného rozvoja. Slovenská republika vyjadruje potešenie nad tým, že redefinovaná Lisabonská stratégia je postavená tak, že obsahuje väčšinu odporúčaní a názorov našej krajiny, ktoré boli reprezentované v pracovnej skupine Wima Koka v septembri 2004. Slovenská republika presadzuje flexibilnejší obsah v národných akčných programoch, ktoré by mala každá členská krajina vypracovať na jeseň 2005, vlastný každej členskej krajine. Navrhujeme ponechať na jednotlivých štátoch, aký bude obsah jednotlivých politických opatrení a krokov v národných akčných plánoch. Jedna z najdôležitejších otázok pre Slovenskú republiku je otázka harmonizácie daní. Slovenská republika nepovažuje neexistenciu harmonizácie v oblasti dane z príjmov právnických osôb za dôležitú prekážku pri zvyšovaní konkurencieschopnosti Európskej únie, naopak, zastáva názor, že výsledkom čestnej daňovej súťaže môžu byť efektívnejšie daňové systémy. Slovenská republika má obavy, že výsledný harmonizovaný základ dane by bol zložitejší a užší ako súčasný základ dane, čím by sa zároveň znížila efektívnosť sadzby dane, ako aj príjmy do štátneho rozpočtu. Taktiež nesúhlasíme so zavedením spoločného základu dane pre právnické osoby v strednodobom horizonte. Slovenská republika chce zdôrazniť potrebu kvalitného vzdelávania a odbornej prípravy budúcich absolventov, kvantitatívna podpora pracovných miest nesmie ísť na jej úkor. Návrh novej generácie štrukturálnych fondov evokuje uprednostňovanie kvalitatívnej tvorby lokálnych pracovných miest pred pracovnými miestami s vyššou pridanou hodnotou. Sme toho názoru, že takémuto smerovaniu je potrebné sa vyhnúť. Dámy a páni, dokument predkladám na základe poverenia vlády na rokovanie Národnej rady Slovenskej republiky v súlade s ústavným zákonom Národnej rady Slovenskej republiky č. 397/2004 Z. z. Teší ma, že na spoločnom rokovaní piatich výborov Národnej rady Slovenskej republiky poslanci koalície aj opozície sa vyjadrovali, že tento dokument a táto téma je témou národného konsenzu. Ďakujem pekne, vážený pán podpredseda.
Bugár, Béla, podpredseda NR SR (2017-09-07):
Pán poslanec Poliačik, nech sa páči, môžte reagovať.
Laurenčík, Milan, podpredseda NR SR (2022-02-11):
Pán poslanec Eduard Kočiš s faktickou, nech sa páči.
Glváč, Martin, podpredseda NR SR (2016-10-11):
Pán poslanec, áno, ale namiesto dvoch minút sme vám nechali päť.
Pleštinská, Zita, poslankyňa NR SR (2021-10-19):
Vážený pán predsedajúci, vážený pán minister, milí priatelia, milí kolegovia, sme v prvom čítaní. Určite tie podnety, ktoré boli dané dneska v rozprave, tak môžu sa zakomponovať a bude priestor na rokovaniach výborov, kde sa budú môcť predkladať pozmeňovacie návrhy. Možno kolegovia vypichli hlavne § 4, § 8 návrhu zákona a tiež by som chcela poznamenať, že vychádza z aplikačnej praxe zo samospráv. Tam, kde končí právo človeka, ktorý môže voliť, začína právo byť chránený pre člena napríklad volebnej komisie. Takže určite treba vyprecizovať všetky tieto články tak vlastne k spokojnosti vás všetkých. Keďže sme rozpravu skončili, navrhujem hlasovať hneď dnes o sedemnástej, aby sme posunuli tento vládny zákon z prvého čítania do druhého. Ďakujem.
Blanár, Juraj, podpredseda NR SR (2021-12-08):
Pán poslanec Dominik Drdul, nech sa páči.
P. Paška, predseda NR SR: (2009-04-23):
(Hlasovanie.) 135 prítomných, 87 bolo za, 46 sa zdržalo, 2 nehlasovali. Konštatujem, že sme schválili návrh novely zákona č. 597 Z. z. o financovaní základných škôl, stredných škôl a školských zariadení. Teraz v druhom čítaní odhlasujeme vládny návrh zákona o stimuloch pre výskum a vývoj a o doplnení zákona č. 595 o dani z príjmov, je to tlač 936. Pán poslanec Švidroň bude uvádzať hlasovanie. (Hlasovanie o v ládnom návrhu zákona o stimuloch pre výskum a vývoj a o doplnení zákona č. 595/2003 Z. z. o dani z príjmov v znení neskorších predpisov.)
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 135, za 110, proti nikto, zdržalo sa 25 poslancov, hlasovali všetci. Tieto body zo spoločnej správy sme schválili.
Fecko, Martin, poslanec NR SR (2018-10-18):
Ďakujem pekne, budem krátky. Ja síce nie som vinár, ale myslím si, že aj to je dôsledok tých klimatických zmien, ktoré stále tu obmieňame. Ja som si ani neuvedomil, že nieže iba posúvame možnože nejaké rozšírenie severnej hranice živočíchov a rastlín, ale, samozrejme, aj dobu dozrievania našich produktov, respektíve poľnohospodárskych plodín, ktoré tu máme. A to prakticky vyzerá, že nás neminie a do budúcna vyzerá, že budeme tu možnože aj kivi a neviem čo všecko pestovať ako bežné nejaké naše slivky alebo niečo také. Takže berte takto, že toto beriem, že áno, je to ústretovosť asi a možnože aj pomoc nejakému tomu podnikateľskému prostrediu, ktoré v tejto našej brandži stále nejako krváca a nemá nejakú šancu. Samozrejme, tých špekulantov sa nájde stále, obídeme to hocikedy, keď chceme, ale myslím si, že to, že to nebudeme limitovať nejakým dátumom, myslím, že aj má svoju logiku. Takže ďakujem pekne a tiež budem hlasovať za. Ďakujem.
Grendel, Gábor, podpredseda NR SR (2023-06-13):
Pán poslanec Marián Viskupič.
Krúpa, Juraj, poslanec NR SR (2021-10-19):
Tak, vážený pán predseda, po prvé, hlasovanie, prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Grendel, Gábor, podpredseda NR SR (2022-05-19):
Panie poslankyne, páni poslanci, budeme pokračovať hlasovaním. Pristúpime teda k hlasovaniu o návrhu vlády na skrátené legislatívne konanie o vládnom návrhu zákona o financovaní voľného času dieťaťa, tlač 1027. Dávam slovo členovi výboru pre financie a rozpočet pánovi poslancovi Györgyovi Gyimesimu, aby hlasovanie uviedol. (Hlasovanie o návrhu vlády na skrátené legislatívne konanie o vládnom návrhu zákona o financovaní voľného času dieťaťa a o zmene a doplnení niektorých zákonov , tlač 1027.)
Kaník, Ľudovít, poslanec NR SR (2014-04-01):
Veľmi dobre sa mi počúvala, počúval text tej, toho vyhlásenia k druhému pilieru, tej deklarácie, pretože som ho sám napísal. Iniciátorom celej tejto aktivity ochrany druhého piliera bola SDKÚ – DS a ja som bol poverený touto koordináciou a z mojej autorskej dielne je samotný text tej deklarácie. Vyzbierali sme tú petíciu. Neviem, Ivan, koľko ty si doniesol podpisov, ale, ale máme vyzbieraných stotisíc, ale máme. Máme vyzbieranú petíciu. A ako som povedal, to už dneska kľudne môžeme zase rozvinúť vojnu ideologickú, mlátiť tu petíciami a potečie krv politická po týchto schodoch. Ale ľuďom to nebude pomáhať. A o tomto to tu je. My sme urobili všetko pre to, aby sme druhý pilier ochránili v jeho pôvodnej podobe. Teraz je našou povinnosťou zabezpečiť, aby nebol zlikvidovaný úplne, pretože keď bude zlikvidovaný, už ho nikto nevzkriesi. Keď prijmeme ústavný zákon, vytvoríme možnosti, aby sme sa vrátili postupne minimálne na tie úrovne, kde bolo, akonáhle na to bude politická sila a vôľa. Keď toto niekto nechápe, tak sorry.
Baránik, Alojz, poslanec NR SR (2020-12-03):
Prečítam teda, v súlade s uvedeným, prečítam môj pozmeňovák. Pozmeňujúci a doplňujúci návrh poslanca Národnej rady Alojza Baránika k vládnemu návrhu ústavného zákona, ktorým sa mení a dopĺňa Ústava Slovenskej republiky (tlač 270). Vládny návrh ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov sa mení dopĺňa takto: V čl. 1 sa za bod 25 vkladá nový bod 26, ktorý znie: 26. Čl. 149 znie: „Čl. 149 (1) Prokuratúra Slovenskej republiky zastupuje verejnú obžalobu v trestnom konaní pred súdom a vykonáva ďalšie úlohy, ak tak ustanoví zákon. (2) Verejnú kontrolu nad činnosťou prokuratúry vykonáva parlament a vláda alebo v jej mene člen vlády; podrobnosti ustanoví zákon.“ Nasledujúce body sa primerane prečíslujú. Ďakujem.
Sulík, Richard, predseda NR SR (2011-07-01):
Páni poslanci, poprosím o kľud v miestnosti. Môžem sa spýtať, na ako dlho ešte máte prejav, pán minister, približne? (Reakcia podpredsedu vlády a ministra financií Ivana Mikloša: „Na 15 minút.“) Takže budeme pokračovať zrejme poobede, keby nemalo dôjsť k utíšeniu. Prosím vás pekne, venujte pozornosť rečníkovi. Ďakujem.
Kuffa, Filip, poslanec NR SR (2020-07-09):
Ďakujem. Pán minister, správne ste to odhadol, mal som na mysli správu pozemkov, nie správu chránených území. Chcem sa opýtať ešte, samozrejme, že je vlastníctvo štátne a neštátne, a čo sa týka toho štátneho vlastníctva, či idete podniknúť nejaké kroky, lebo tam v podstate pri štátnych pozemkoch rozhodujete vy, či idete podniknúť nejaké kroky, pretože v médiách to prebehlo, hej, že to pôjde pod váš rezort, a odhad času, že v akom časovom horizonte, si myslíte, že by to bolo možné, aby správa štátnych pozemkov z ministerstva pôdohospodárstva, čo sa týka hlavne lesných pozemkov, by prešla pod správu ministerstva životného prostredia.
Remišová, Veronika, poslankyňa NR SR (2019-10-28):
Vážený pán predsedajúci, ďakujem za slovo. Ja len chcem poznamenať, že podľa môjho názoru vy nemôžete meniť zákon o minimálnych dôchodkoch, keďže ten, ten zákon pani prezidentka ešte nepodpísala. Takže môj procedurálny návrh je ten, aby sa o tomto pozmeňujúcom návrhu ani nerokovalo.
Kollár, Boris, predseda NR SR (2021-05-28):
Ďakujem pekne. Otváram rozpravu. Do rozpravy som dostal 4 písomné prihlášky. Prvý vystúpi pán poslanec Schlosár. Nech sa páči, pán poslanec, máte slovo.
Hrušovský, Pavol, podpredseda NR SR (2010-11-04):
Páni poslanci, prezentujme sa a hlasujme o návrhu, ktorý predložil pán poslanec Viskupič, aby Národná rada udelila súhlas na skrátené legislatívne konanie. Kľud, páni poslanci. (Hlasovanie.) 140 prítomných, 74 za, 57 proti, 9 sa zdržalo. Návrh sme schválili. Ďakujem, pán poslanec. Teraz poprosím pána poslanca Kollára a predsedu výboru pre financie, rozpočet a menu, aby predložil Národnej rade návrh uznesenia k prerokovávanému návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon o štátnom rozpočte na rok 2010. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení zákon č. 497/2009 Z. z. o štátnom rozpočte na rok 2010 , tlač 171.) Pán poslanec Muránsky, ste nejaký rozkokošený. (Smiech v sále.) Nech sa páči, pán predseda.
P. Hrušovský, podpredseda NR SR: (2001-09-18):
S faktickými poznámkami na vystúpenie pána poslanca Šťastného sa hlásia 5 páni poslanci, posledná pani poslankyňa Mušková. Končím možnosť ďalších prihlášok s faktickými poznámkami. Pán poslanec Prokeš. J. Prokeš, poslanec: Ďakujem, pán predsedajúci. Pán kolega Šťastný sa pohral aj trošku so slovíčkami. A keď už hovoril o radách škôl, že názov sa odvíja od slova „rada“, že by mali aj radiť, tak by som upozornil, že ani Národná rada ešte nikomu nič neporadila a možnože by bolo dobre, keby zmenila svoj názov na Snem Slovenskej republiky, možno že by to bolo skutočne výstižnejšie s tým, čo naozaj robí, lebo slovo „rada“ v tomto pochádza z ruského slova „soviet“, ktoré bolo používané aj trošku v iných kontextoch. Ja sa vrátim ale k tomu, čo hovoril vlastne o financovaní škôl. Je to naozaj jedna veľká neznáma, najmä ak sa bude obracať interpretačné pravidlo a nebude celkom jasné, čo je prenesená a čo je originálna právomoc obce, nie je celkom jasné ani uzatváranie pracovných zmlúv alebo pracovnoprávnych vzťahov s učiteľmi a hlavne s riaditeľmi týchto škôl. Nový Zákonník práce nepozná ani pojem „volenia“, ani pojem „vymenovania“, takže v tomto smere asi sa dostaneme do vážnych legislatívnych problémov aj vo vzťahu vlastne k iným zákonom, ktoré dnes platia. A to tiež poukazuje na to, že sme si mali dať, aj vláda si mala dať, trošku väčší čas na legislatívnu prípravu týchto noriem. Mala sa, možno, trošku menej hádať o tej politickej stránke, ale mala pripraviť dôkladne, aspoň legislatívne čisto, tieto návrhy, v kontexte ostatných zákonov. Ďakujem.
Krištúfková, Petra, poslankyňa NR SR (2019-10-18):
Hlasovali sme o všetkých pozmeňujúcich návrhoch, pán predsedajúci, podľa zákonu 84 (podľa § 84, pozn. red.) ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Laurenčík, Milan, podpredseda NR SR (2021-10-21):
Ďakujem. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie. Do rozpravy sa prihlásil pán navrhovateľ. Nech sa páči, máte slovo.
Hreha, Štefan, poslanec NR SR (2013-10-17):
Vážený pán predseda, v rozprave vystúpil jeden poslanec, ktorý nedal žiadny pozmeňujúci návrh. Pán predseda, budeme hlasovať o bodoch zo spoločnej správy 1 až 10 s odporúčaním gestorského výboru schváliť.
Andreánsky, Ladislav, poslanec NR SR (2012-09-18):
Pán predseda, dajte, prosím, hlasovať o návrhu zákona ako o celku s návrhom gestorského výboru schváliť ho.
P. Paška, predseda NR SR: (2009-04-15):
(Prestávka.) (Po prestávke.)
B. Bugár, podpredseda NR SR: (2004-06-18):
(Hlasovanie.) Prítomných 135 poslancov, za návrh 94, proti 14, hlasovania sa zdržalo 25 poslancov, nehlasovali 2. Konštatujem, že návrh tohto uznesenia sme schválili. Teraz pristúpime k hlasovaniu o návrhu poslanca Národnej rady Slovenskej republiky Igora Šulaja na vydanie zákona, ktorým sa dopĺňa zákon č. 595/2003 Z. z. o dani z príjmov v znení neskorších predpisov (tlač 727). Pán poslanec Horák, nech sa páči, môžeme pristúpiť k jednotlivým hlasovaniam. V. Horák, poslanec: Áno, ďakujem, pán predsedajúci, za slovo. Prosím, aby ste nechali hlasovať o tom, aby bol zákon posunutý do druhého čítania.
Grendel, Gábor, podpredseda NR SR (2022-05-25):
Vyhlasujem rozpravu za skončenú. Záverečné slovo pána navrhovateľa, nech sa páči.
P. Paška, predseda NR SR: (2009-10-22):
(Hlasovanie.) 140 prítomných, 84 za, 55 sa zdržalo, 1 nehlasoval. Schválili sme novelu zákona č. 582/2004 Z. z. o miestnych daniach. Pán poslanec Jureňa uvedie v druhom čítaní hlasovanie o návrhu zákona č. 104/2004 Z. z. o spotrebnej dani z vína, tlač 1182. (Hlasovanie o v ládnom návrhu zákona, ktorým sa mení a dopĺňa zákon č. 104/2004 Z. z. o spotrebnej dani z vína v znení neskorších predpisov.)
Jarjabek, Dušan, poslanec NR SR (2011-07-01):
Ďakujem pekne všetkým kolegom za faktické poznámky. Pán poslanec Osuský, znova, aj ten môj úvod bol kvôli tomu, že ja odmietam urážanie gréckych ľudí, gréckych obyvateľov. Ja si totižto myslím, že naozaj tí ľudia boli zatiahnutí kdesi, finančné trhy jednoducho spravili to, čo spravili, je to čosi, o čom priemerný občan Grécka jednoducho vie strašne málo, a preto sa iba čuduje, a preto možno sú aj tie nepokoje. Jednoducho je to tak. A akékoľvek urážanie gréckych občanov toho typu, ako sme si mali možnosť tu vypočuť od pána predsedu Sulíka, jednoducho je pre mňa neprijateľné. A budem to opakovať stále, nech by sa stalo čokoľvek. No a, pán poslanec Zajac, áno, ja vám rozumiem. Ale dajte inú alternatívu, smelo dajte inú alternatívu s perspektívou nie polroka, roka, ale s perspektívou piatich, desiatich rokov. Akú máte inú alternatívu spolužitia v rámci Európskej únie? Ďakujem za pozornosť.
P. Frešo, poslanec: (2008-01-21):
V tejto súvislosti takisto mám otázku, bola spomínaná pracovná skupina, ktorá vlastne má nejakým spôsobom navrhnúť nové fungovanie fondu. Ja ako opozičný poslanec aj ako člen výboru pre pôdohospodárstvo a životné prostredie nemám vedomosť o tom, z koho sa táto pracovná skupina skladá a aké sú výsledky doterajšej jej práce. Myslím si, že po všetkých tých škandáloch, ktorých sme sa dožili, a miliardových prevodoch pozemkov by bolo už načase, keby vláda začala transparentne konať a začala tieto kroky zverejňovať a oboznamovať s nimi aj opozíciu. Možno by si ušetrila aj takéto odvolávanie premiéra. Ďakujem pekne.
Paška, Pavol, predseda NR SR (2012-09-21):
Hlasujeme. (Hlasovanie.) 142 prítomných, 138 bolo za, 1 sa zdržal, 3 nehlasovali. Návrhy sme schválili. Ďakujem pekne, pán spravodajca. Pán poslanec Kamenický uvedie hlasovanie o návrhu uznesenia k Správe o stave a vývoji finančného trhu za rok 2011 . Je to tlač 110.
Dostál, Ondrej, poslanec NR SR (2010-10-13):
Ja by som chcel vyjadriť presvedčenie, že mestá sa doteraz rozvíjali aj bez toho, aby existovali nejaké politiky mestského rozvoja. Niekedy sa mestá rozvíjali lepšie, niekedy horšie. Ale naozaj nevidím dôvod, aby sme rozširovali kompetencie štátu o ďalšie opäť niečo, čo nám tu tlačí Európska únia, a my sa tomu prispôsobovali. A nechajme mestský rozvoj na ľudí, ktorí žijú v mestách, a na samosprávy, nerobme z toho kompetenciu štátu.
Laššáková, Jana, podpredsedníčka NR SR (2014-04-02):
Pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Nie je tomu tak. Vyhlasujem rozpravu za skončenú. Pán navrhovateľ, chcete ešte niečo dodať? Nie. Pán spravodajca? Tiež nie. Prerušujem rokovanie o tomto bode programu. Nasleduje prvé čítanie o návrhu poslancov Alojza Přidala, Alojza Hlinu na vydanie zákona, ktorým sa mení zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov. Návrh zákona je pod tlačou 939, návrh na jeho pridelenie na prerokovanie výborom je v rozhodnutí 934. Dávam slovo pánovi poslancovi Alojzovi Přidalovi, aby návrh zákona uviedol. Nech sa páči, pán poslanec a chcem sa ešte opýtať, kto bude spravodajcom? Lebo mal byť spravodajcom Juraj Miškov a nevidím ho tu. Lebo je to z hospodárskeho výboru návrh zákona.
Grendel, Gábor, podpredseda NR SR (2022-05-10):
Pán poslanec Radovan Kazda.
B. Bugár, podpredseda NR SR: (2004-11-30):
D. Bollová, poslankyňa: Ďakujem pekne, pán podpredseda. Mám taký dojem, že už príliš dlho hovoríme o jednej a tej istej veci a každý si tvrdí svoje. A tak sa mi vidí, že to nemá žiaden zmysel. Mám taký dojem, že návrhom tohto uznesenia zahraničný výbor trošičku preexponoval svoju aktivitu. Najnovšie informácie hovoria, prezident Schröder súhlasí s prezidentom Putinom, podporujú opakovanie druhého kola volieb. Javier Solana urýchlene ide do Kyjeva, pretože Juščenko vyzýva k občianskej vojne, odmietol post premiéra. Janukovyč sa vyjadril, že situácia je nestabilná, parlament nemôže svojprávne rozhodovať. Najvyšší súd zatiaľ stanovisko neprijal, nemá ani určený termín. Situácia na Ukrajine je momentálne takáto. Myslím si, že Národná rada Slovenskej republiky ju ani neurýchli, ani nezlepší, ani nezhorší. Mám taký dojem, že máme svojich starostí úplne dosť a počkajme si, až situáciu vyriešia Ukrajinci demokratickým spôsobom sami bez toho, aby sme sa do toho miešali. Ďakujem.
Jurinová, Erika, podpredsedníčka NR SR (2013-06-19):
Ďakujem. Poprosím mikrofón pre pána poslanca Sulíka.
Galko, Ľubomír, poslanec NR SR (2017-02-02):
Tak nech mi tu nikto nepípa...
Pellegrini, Peter, predseda NR SR (2024-01-16):
Pani poslankyňa Kleinert.
M. Číž, podpredseda NR SR: (2007-03-29):
(Hlasovanie.) Prítomných 118 poslancov, za návrh 111 poslancov, zdržal sa 1 poslanec, nehlasovalo 6 poslancov. Konštatujem, že tento návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či niekto z poslancov chce predložiť návrhy podľa § 85 zákona o rokovacom poriadku. Nie. Uzatváram rozpravu a vyhlasujem ju za skončenú. Pán spravodajca.
Laššáková, Jana, podpredsedníčka NR SR (2014-06-04):
Nech sa páči, pán poslanec Kuffa.
M. Číž, podpredseda NR SR: (2007-03-23):
(Hlasovanie.) Prítomných  129 poslancov, za návrh 105 poslancov, proti 2 poslanci, zdržalo sa 19 poslancov, nehlasovali 3 poslanci. Konštatujem, že  sme  schválili   vládny   návrh novely zákona č. 338/2000 Z. z . o vnútrozemskej plavbe . Teraz poprosím predsedu ústavnoprávneho výboru poslanca Mojmíra Mamojku, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon Národnej rady Slovenskej republiky č. 564/1992 Zb. o spôsobe vykonania referenda v znení neskorších predpisov a zákon č. 333/2004 Z. z. o spôsobe o voľbách do Národnej rady Slovenskej republiky v znení zákona č. 464/2005 Z. z., tak ako to máme v tlači 176. Nech sa páči, pán predseda, máte slovo.
Zelník, Štefan, poslanec NR SR (2019-12-05):
Pán predsedajúci, prosím, dajte hlasovať o návrhu zákona ako o celku s prijatými pozmeňovacími návrhmi.
Dostál, Ondrej, poslanec NR SR (2019-10-18):
Pán poslanec Kresák, ďakujem veľmi pekne za odpoveď. Ja chápem, že sme v prvom čítaní, ale niekedy je dobré povedať si tie veci už v prvom čítaní, aby sa v druhom vôbec dalo niečo s tým robiť. Ja som pána poslanca Fica akože spomenul, lebo mi to tak mimovoľne napadlo, že keď ste použili ten argument nerovnakého postavenia, a to, že to branno-bezpečnostný výbor riešil, tak to podľa mňa bolo z dôvodu, že, že si to opoziční poslanci vyžiadali a boli tam nejaké pochybnosti. Čiže nie je to nejaká, nejaká zákonná kompetencia. Ja rozumiem tomu, že, že nemožno vláde prikázať, aby nejakú vec spravila uznesením, nemôže Národná rada prijať uznesenie, že žiada vládu, aby, aby zmenila uznesenie, ani nemôže zákonom zmeniť, zmeniť uznesenie. Ale tiež nie je zase asi obvyklá prax, že by parlament prostredníctvom zákona sa snažil prebiť prax vyplývajúcu z nejakého vládneho, vládneho uznesenia. Preto, preto som si myslel, že by bolo lepšie, a vy ste povedali ten prípad toho protokolu, čo je teda radovo menšie, že by sa potom mohli na ministerstve zahraničných vecí inšpirovať tou zmenou zákona, a teda upraviť protokol tak, aby sa pri, pri bývalom prezidentovi, ktorý je aktuálne poslanec alebo člen vlády, používal, používalo aktuálne oslovenie, nie to pán prezident. Tak, tak rovnako by sa, by sa povedzme vláda mohla inšpirovať tým, že ak by parlament prijal úpravu, ktorá sa týka, týka poberania, poberania platu bývalým prezidentom, tak, tak by, by upravil aj to, vláda upravila aj to uznesenie. No a pokiaľ ide o teda pána riaditeľa Sociálnej poisťovne Vážneho, tak samozrejme, že to má aj iné aspekty, keď niekto, niekto z takejto pozície je aj poslancom. Ale keď hovorím povedzme o tých autách, no tak... Nestihnem.
Gašpar, Tibor, poslanec NR SR (2024-02-08):
Pán predsedajúci, teraz dajte hlasovať o bode 44 môjho pozmeňujúceho návrhu.
Kollár Boris, predseda NR SR (2021-11-23):
Kde? Počkajte, ja na vás nevidím. Mám okuliare na čítanie, nie do diaľky.
Hatráková, Katarína, poslankyňa NR SR (2020-11-24):
Pán predsedajúci, prosím, dajte hlasovať o bode 9 bez odporúčania gestorského výboru.
P. Paška, predseda NR SR: (2009-02-17):
(Hlasovanie.) 138 prítomných, 117 za, 5  proti, 14 sa zdržalo, 2 nehlasovali. Sme v treťom čítaní . Otváram rozpravu. Pýtam sa, či chce niekto využiť možnosť a vystúpiť v rámci tretieho čítania? Nie. Vyhlasujem tretie čítanie za skončené a budeme hlasovať o návrhu zákona so zmenami, tak ako sme ich schválili ako o celku.
P. Hrušovský, predseda NR SR: (2003-04-23):
(Hlasovanie.) 117 prítomných, 27 za návrh, 73 proti, 17 sa zdržalo. Konštatujem, že návrh sme neschválili. Ďalšie návrhy.
Blaha, Ľuboš, poslanec NR SR (2021-11-23):
Pán podpredseda Národnej rady, veľmi správne si upozornil na to, že tu kolabujú nemocnice, kolabuje zdravotníctvo, sme najhorší na svete v počte úmrtí, a oni tu riešia úplné nezmysly ako taký fašistický parný valec. Minister vnútra v tejto chvíli potrebuje krágľovať policajtov. Minister financií Matovič v tejto chvíli potrebuje rieši krčahy s vodou v reštauráciách, ktoré kolabujú. Minister školstva Gröhling si veselo fašizuje vysoké školy. Ministerka spravodlivosti Kolíková tu zavádza segregáciu ako čestná členka Ku-klux-klanu. Predseda vlády Heger sa vyhráža povinným očkovaním ako taký prevtelený Heinrich Himmler. Minister hospodárstva Sulík si cestuje s dcérou po Dubajoch. Toto je výkon tejto vlády v situácii, kedy nám kolabuje celá spoločnosť. A prezidentka Čaputová sa dnes postaví pred národ a vyhlási, že nerozumie slovenskému národu, a po tlačovke zavesí telefón a povie: „Dopočutia.“ Toto je prezidentka Slovenskej republiky! Veď to je strašná hanba! Tu nikto nerieši zdravotníctvo. Toto je teraz kľúčová téma. Neriešte tu teraz krágľovanie policajtov, neriešte tu nezmysly, riešme zdravotníctvo! A prestaňte, prosím, s tým pokrytectvom. Tak tuto vyskakujete proti poslancom, lebo si dali plexisklo zo zdravotných dôvodov, ale to, že Zuzana Čaputová odovzdávala cenu Bielej vrany bez rúška, to nikomu nevadí? A že tu Igor Matovič robí tlačovky o tých svojich nezmysloch bez rúška, lebo že točia dokumentárny film o najväčšom bláznovi na Slovensku, to nevadí, vtedy netreba mať rúško? Však sa vysmievate Slovákom, vysmievate sa národu! Vyzývam vládu aj prezidentku Slovenskej republiky: Konečne začnite liečiť ľudí a konečne prestaňte tliachať o povinnom očkovaní! Ďakujem pekne.
Hrušovský, Pavol, podpredseda NR SR (2011-03-24):
Hlasujeme, páni poslanci, o bodoch zo spoločnej správy 1 až 3. Gestorský výbor ich odporúča schváliť. (Hlasovanie.) 144 prítomných, 136 za návrh, 7 sa zdržalo, 1 nehlasoval. Uvedené body zo spoločnej správy sme schválili. Prosím o ďalší návrh.
Budaj, Ján, poslanec NR SR (2016-12-01):
Ja som pôvodne chcel reagovať aj na repliku pána Bublavého, pretože ten vtip o tom, že keď sa ruší jedno kolo, tak bude väčšia účasť v tom druhom, ma pobavil. Ale to je už preč. Chcel by som k rečníčke povedať toľko, že, milá Vierka, naozaj percentá klesajú a koalícia mení volebné pravidlá. To tak bije do očí, tá súvislosť, nemyslím len to, že dneska prvýkrát má vládna koalícia, už stratila schopnosť, keby boli voľby tento týždeň, zostaviť vládu, myslím trvalý zosun, ktorý zaznamenáva hlavná politická sila tejto koalície, a to je strana SMER, trvalý zosun, ktorý sa najprv premietal do posilnenia strany SNS, ale teraz už voliči odchádzajú medzi nevoličov a strácajú chuť podporovať ďalej politiku vládnej koalície. No a v tejto situácii práve rokujeme o zmene pravidiel, ktorá okate má poslúžiť k tomu, že sa županom stane aj ten, ktorý zďaleka nemá za sebou väčšinu občanov, ktorí vôbec prišli k voľbám. Čiže nielenže máme, dámy a páni, nízku legitimitu kvôli tomu, že niektoré strany fakt majú radosť z toho, ak odradia politikov, ľudí od politiky, nielenže máme nízku účasť, ale ešte aj spomedzi tej nízkej účasti hľadáme spôsob, aby sme presadili kandidáta, ktorý bude mať aj spomedzi nízkej účasti menšinový podiel voličov. Nie väčšinový. Odstránenie druhého kola znamená, že kandidát, ktorý bude mať z 10 % voličov 3 %, sa bude môcť stať z 10 % voličov, bude mať menší podiel, sa bude môcť stať županom a... (Prerušenie vystúpenia časomerom.)
Laurenčík, Milan, podpredseda NR SR (2020-07-14):
Ďakujem, na vaše vystúpenie evidujem sedem faktických poznámok. Prvý, pán poslanec Milan Mazurek.
Pčolinský, Peter, podpredseda NR SR (2022-11-30):
Ďakujem pekne. Ešte poprosím o slovo spoločného spravodajcu z výboru pre financie a rozpočet pána poslanca Gyimesiho a prosím ho, aby informoval Národnú radu o výsledku rokovania výborov o tomto vládnom návrhu zákona, aby odôvodnil návrh a stanovisko gestorského výboru.
Danko, Andrej, poslanec NR SR (2023-11-16):
Poslankyňa Kolíková.
Martinák, Ľuboš, poslanec NR SR (2011-05-20):
Pán kolega poslanec, navrhovateľ, v prvom rade sa zmienim o tom genofonde zveri. Vy jednoducho bez toho, aby ste udali nejaký dôvod alebo konkrétny príklad či z praxe, alebo niečím podložíte, tvrdíte, že chcete vidieť poľovníkov, ktorí sa vyznajú v genofonde nielen mačky divej, ale vo všeobecnosti. Ja vám môžem potvrdiť zo svojej poľovníckej praxe, mám mnoho kolegov poľovníkov, že sa vyznajú a ja by som si nevedel alebo nedovolil by som si hodnotiť toho, koho nepoznám. Možnože máte nejaké negatívne skúsenosti. Potom podľa vášho tvrdenia by sa musel vypustiť § 20, čo sa týka zákona o poľovníctve, ktorý práve rieši túto ochranu genofondu zveri. A ako som povedal, hneď prvá veta znie: „Ministerstvo dbá, aby v prírode zostali zachované všetky pôvodné druhy zveri.“ Veď vy svojím návrhom idete proti zachovaniu pôvodného druhu zveri, a to pôvodného genofondu mačky divej, ktorý zatiaľ na Slovensku máme. Samozrejme, že v tej prírode dochádza k tomu kríženiu. Veď práve preto o tom hovorím. Práve preto som zdôraznil, že početnosť mačky divej u nás je 2 700 kusov a počet ulovených túlavých mačiek bolo cez 9 000, konkrétne 9 216. A potom ste tam hovorili o tých psoch, ja hovorím, že tento zákon, návrh je nevykonateľný a práve to som zdôraznil, že môžem strieľať len na to, čo som si istý. Čiže tých 50... (Prerušenie vystúpenia časomerom.)
Petrík, Simona, poslankyňa NR SR (2019-06-26):
Ďakujem veľmi pekne, pán predsedajúci. Vážené kolegyne, vážení kolegovia, ja dnes predkladám na túto schôdzu Národnej rady dva návrhy zákonov, ktoré už predkladám štvrtýkrát za sebou. Súvisia spolu. Ten prvý je, je práve tento návrh o zavedení detských skupín a ten druhý je návrh o garancie miesta v škôlke pre všetky deti od troch rokov. Predkladám ich štvrtýkrát a budem ich predkladať dovtedy, kým si táto vláda neuvedomí, aké dôležité je zaviesť presne tieto zákony, pokiaľ naozaj rodinná politika a mladé rodiny s deťmi a to, aby sa nám tu rodili deti, aby ľudia chceli mať viac detí, aby to považovala za prioritu. Pretože pokiaľ, pokiaľ sa štát k tomuto nezaviaže, nikdy nedosiahneme tento zvrat. Momentálne sme krajinou, ktorá starne úplne najrýchlejšie zo všetkých členských štátov Európskej únie, vymenili sme na chvoste Nemecko, ktoré vďaka súboru opatrení pre rodinnú politiku, podarilo sa im odraziť z tohto chvosta a my sme ich, my sme ich vymenili. Takže toto je dôvod, prečo dookola predkladám tieto dva návrhy zákonov. Dovolím si ešte k tomu povedať, že zajtra nás čaká ráno o deviatej rozprava o povinnej predškolskej dochádzke alebo predškolskom vzdelávaní, už akokoľvek sa to za poslednú polnoc zmenilo. Keby sme dali prioritu niekoľko rokov dozadu garancii miesta v škôlke a vytvoreniu detských skupín v tom zákone, ktorý budeme riešiť zajtra, by sme nemuseli riešiť ten akútny nedostatok miest v škôlkach, ktorý tu už rok za rokom máme, a už nás to v podstate všetkých nebaví počúvať, ako sa tu stále zamietajú tisíce žiadostí o, o prijatie dieťaťa do škôlky. Takže prejdem v skratke k tomu prvému návrhu o detských skupinách. Tento návrh, ak dovolíte, v skratke vysvetlím, čo detské skupiny sú vôbec, aj keď treba povedať, že ony už sú zavedené konkrétne v zákone o sociálnych službách, ale je to tam tak vágne napísané, že nikto ich ani nezavádza, takže tento zákon má za cieľ ich jasne definovať, vytiahnuť ich z toho zákona a, a uviesť ich do praxe. Ide o formu starostlivosti o deti od v podstate 0 do 6 rokov veku, čiže supluje to aj jasle, aj škôlky, ktorá môže prebiehať aj inde ako v jasliach či súkromných detských centrách alebo v priestoroch zamestnávateľa, ale napríklad aj v domácnosti matky alebo otca, ktorí sa doma na rodičovskej starajú o svoje dieťa. Zámerom základným je rozšíriť ponuku foriem starostlivosti o deti v predškolskom veku a tým prispieť k rýchlejšiemu flexibilnejšiemu a lacnejšiemu vytváraniu potrebných miest pre deti, keďže pôjde prevažne o využitie už existujúcich priestorov. Toľko na úvod, viac by som povedala v rozprave, do ktorej sa hlásim ako prvá. Ďakujem.
Počiatek, Ján, minister dopravy, výstavby a regionálneho rozvoja SR (2015-05-21):
Ďakujem za slovo. Myslím si, že sa nijako netajíme ambíciou presunúť čo najväčší počet cestujúcich práve do vlakov, pretože nielenže to je v súlade so všetkými východiskami a predpokladmi a stratégiami Európskej únie, ktorá má ambíciu dostať čo najväčší počet cestujúcich do čo najekologickejších foriem cestovania, čo vlak neporovnateľne s ostatnými módmi dopravy je, okrem teda cykloturistiky a využívania elektromobilov. Čiže ja si vôbec nemyslím, že je nejaká zvrátená logika pokúšať sa o to, dostať čo najviac cestujúcich práve na železnicu. Je tiež evidentné, že v niektorých častiach by autobusová doprava tam, kde je vybudovaná železničná infraštruktúra, mala byť len doplnkovou, kde ťažiskové transporty na dlhú vzdialenosť by mali byť realizované čo najekologickejšou formou a čo najefektívnejšie, čo železnica určite taká je. Vy hovoríte, že niektoré autobusové spoje už rušia alebo niektoré trasy autobusov sú rušené práve preto, že toto opatrenie sa ukázalo ako pomerne využívané cestujúcimi. A to je práve to, čo sme hovorili aj na začiatku, že sú trasy, kde autobusy nezmyselným spôsobom konkurujú železnici, a vždy sme hovorili, že áno, môže dôjsť k poklesu tam, kde konkurujú železnici, a tu sa to ukázalo. Je zaujímavejšie pre toho cestujúceho využívať vlakové spojenie, ak je dostupné, a tým pádom nevyužíva to autobusové. A to bolo aj cieľom, aby sme sa dostali a zefektívnili prepravu tam, kde sa to zefektívniť dá. Vidíte, že ten trh to sám svojím spôsobom rieši, že tie neefektívne autobusové spojenia automatickým spôsobom zanikajú. Čo sa týka zrovnoprávnenia toho celého systému, to je práve to, o čom som hovoril, ministerstvo dopravy už rokuje s viacerými vyššími územnými celkami na túto tému, ako zriadiť nejakú jednotnú dopravnú autoritu, ktorá by rozdeľovala čo najspravodlivejšie a najefektívnejšie jedny a tie isté verejné zdroje medzi železničnú a autobusovú dopravu a aby zosynchronizovala hlavne grafikony, aby sa nestalo, že si autobusová a železničná doprava robí naschvál, že autobus schválne príde o minútu neskôr, ako už vlak odišiel zo stanice, ako je ten vtip, že vlak už odišiel. No a je to možné urobiť jedine centralizovane a fakt je ten, že niekedy, keď to sledujem, každá VÚC-ka má úplne iný vzťah ku svojim, alebo ku tomuto systému a niekedy sa mi zdá až neprimeraná preferencia voči autobusovej doprave. Čiže jediné riešenie, ktoré ja z tohto vidím, je zriadiť nejakú jednotnú autoritu, kde budú zástupcovia VÚC-iek, takisto štátu a centrálnym spôsobom sa určí najoptimálnejšia schéma grafikonov autobusovej a železničnej dopravy a adekvátne k tomu aj finančné prostriedky, ktoré sú k dispozícii. Skončil som.
Figeľ, Ján, podpredseda NR SR (2015-02-05):
Ďakujem pekne. Pán Zsolt Simon, chcete, pán kolega, doplniť? Nech sa páči. Doplňujúcu otázku. Môžete zapnúť Zsolta Simona?
Lukáč, Jozef, poslanec NR SR (2016-04-26):
Tak v prvom rade by som zareagoval na kolegu Vašečku. Za dve hodiny sa to zvládnuť nedá, takže predpokladám, že to bol omyl, trasa Prešov – Bratislava, aspoň zatiaľ sa to nedá zvládnuť. Reagoval by som na... (Reakcia z pléna.) Tak Žilinu zvládne. Reagoval by som na pani kolegyňu Grausovú. Ja som neporovnával našich migrantov, ja som vysvetľoval pojem migrant, je človek, ktorý ide za prácou. To, že v našej, to je presne to, v našej spoločnosti je slovo migrant spájaný, migranti nie sú len ľudia zo Sýrie a zo Severnej Afriky, migranti sú ľudia, ktorí cestujú za prácou alebo za lepším životom, alebo z nejakého iného dôvodu sa presúvajú. To je prvá vec. Druhá vec. To, čo hovoríte, je presne to, ako je vnímaná spoločnosť, ako vníma týchto ľudí. Slovo migrant je spájané už vyslovene s tým, že je to niekto, kto je zlý a ktorý prináša islam, šaríu. Neviem, čo vás oprávňuje k tomu, aby ste vy vedeli, či je to dobré, alebo zlé. Ja si to netrúfam povedať, či je to dobré, alebo zlé, a to som to vyštudoval, prosím. Ďakujem.
Kočiš, Eduard, poslanec NR SR (2020-09-22):
Ďakujem pekne, pán podpredseda. V prvom rade sa chcem poďakovať pánovi predsedovi Kotlebovi za príspevok, ktorý jasne poukázal na tú skutočnosť, že jedine rodič, ktorý to dieťa splodil, ten rodič má právo rozhodnúť, či to dieťa bude očkované, alebo nebude očkované. Nepodsúvajme a jednoducho nedehonestujme status rodiča. Myslím si, že aj rodič, ktorý nedá zaočkovať dieťa voči chorobám, proti ktorým, si myslí, že to dieťa očkovaciu látku nepotrebuje, nie je rodičom nezodpovedným. Práve naopak, rozhodol sa sám, slobodne a zodpovedne. Čo sa týka rečí ohľadne projektu COVID, ktoré tuná bolo spomínané, nemyslím si, že bolo povedané niečo zlé. Jednoducho očkovacie látky proti projektu COVID-19, COVID-20, COVID-39 a neviem aký COVID tu ešte budeme mať, sa už reálne vyvíjajú a žiadna jedna farmaceutická spoločnosť, ktorá tieto protilá... ktorá tieto očkovacie vakcíny alebo očkovacie látky vyvíja, doteraz nevedela jasne a striktne povedať, že budú bezproblémové a nebudú mať žiadne nežiaduce účinky. Čiže ak naozaj chceme sa baviť o tom, že budú mať tieto očkovacie látky proti týmto novodobým chorobám, ako je COVID-19, nežiaduci účinok, tak nech to garantujú. Pokiaľ to garantovať nevedia, tak je takáto látka, takáto očkovacia látka nebezpečná a v žiadnom prípade nepatrí do tela či už dieťaťa, dospelého človeka alebo akéhokoľvek iného zodpovedného občana daného štátu. Ďakujem pekne.
M. Číž, podpredseda NR SR: (2007-04-13):
Slovo má pán poslanec Mikloško.
Blaha, Ľuboš, podpredseda NR SR (2024-02-15):
Dvadsať sekúnd si nechajme, aby ste sa vydýchali, pán poslanec (povedané s pobavením), je to naozaj v poriadku. Myslím si, že máme solidaritu.
Matovič, Igor, podpredseda vlády a minister financií SR (2022-02-03):
Ďakujem pekne. Odkážem, predpokladám, že keď ministerstvo životného prostredia takúto odpoveď nachystalo, tak si za tými termínmi stojí.
Hrnčiar, Andrej, podpredseda NR SR (2016-10-12):
Ďakujem. Týmto pádom vyhlasujem obedňajšiu prestávku, budeme pokračovať o 14.00 hod. vystúpením v rozprave pani poslankyne Kiššovej. (Prerušenie rokovania o 12.05 hodine.)
Glváč, Martin, podpredseda NR SR (2016-12-06):
Pán poslanec Viskupič.
B. Bugár, podpredseda NR SR: (2001-12-14):
P. Kresánek, poslanec: Vážený pán predsedajúci, vážený pán minister, vážené poslankyne, poslanci. Vzhľadom na počet poslancov a poslankýň v tejto sále si dovolím vo svojom úvodnom vystúpení, ktorým ma poveril Ústavnoprávny výbor Národnej rady Slovenskej republiky, len vás odkázať na písomne predloženú spoločnú správu pod č. 1196a, kde gestorský výbor konštatuje, že všetky výbory, ktoré zasadli k tomuto bodu, všetky sa vyjadrili svojím uznesením okrem dvoch výborov. Náš gestorský výbor odporúča Národnej rade schváliť tento návrh zákona. Poslanci, ktorí by neboli členmi gestorského výboru alebo tých výborom, ktorým bol tento zákon pridelení, sa nevyjadrili navyše v rámci nejakých pozmeňujúcich alebo doplňujúcich návrhov. Týchto pozmeňujúcich a doplňujúcich návrhov je celkom deväť. Pokiaľ v rozprave neodznie inak, tak bude sa k nim hlasovať v tých pozitívnych a negatívnych blokoch. Konštatujem ešte raz, že spoločnú správu, ktorú náš výbor schválil 28. novembra 2001, odporúča tento návrh Národnej rade schváliť. Vážený pán predsedajúci, môžete otvoriť rozpravu.
Pellegrini, Peter, predseda NR SR (2015-06-30):
Prezentujme sa a hlasujme o návrhu zákona ako o celku s odporúčaním gestorského výboru schváliť. (Hlasovanie.) Prítomných 140 poslancov, za hlasovalo 82, proti bolo 18, zdržalo sa 35, nehlasovalo 5. Tento návrh zákona sme schválili. Pristúpime teraz k hlasovaniu o návrhu poslancov Chrena, Miškova, Kollára a Krajcera na vydanie zákona, ktorým sa mení a dopĺňa zákona č. 222/2004 Z. z. o dani z pridanej hodnoty (tlač 1607), bod 46 schváleného programu. Poprosím teraz pána spravodajcu Pavla Zajaca, aby uviedol hlasovanie. (Hlasovanie o návrhu poslancov Národnej rady Slovenskej republiky Martina Chrena, Juraja Miškova, Jozefa Kollára a Daniela Krajcera na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov , tlač 1607.)
Glváč, Martin, podpredseda NR SR (2016-09-07):
Pán poslanec Mihál.
Laššáková, Jana, podpredsedníčka NR SR (2012-06-27):
Vyhlasujem všeobecnú rozpravu za skončenú. Chce k rozprave zaujať stanovisko navrhovateľ? (Reakcia navrhovateľa.) Áno, nech sa páči.
Mierna, Anna, poslankyňa NR SR (2021-05-12):
Pán predsedajúci, otvorte, prosím, rozpravu, sme v treťom čítaní.
Hrušovský, Pavol, podpredseda NR SR (2011-05-17):
Hlasujeme, páni poslanci, o návrhu, tak ako ho predložil pán spoločný spravodajca. (Hlasovanie.) 148 prítomných, 147 za návrh, 1 nehlasoval. Návrh sme schválili. Prosím ďalší návrh.
Kuffa, Štefan, poslanec NR SR (2022-12-08):
Cenzúra slova je veľmi nebezpečná, to už je jedno, v akejkoľvek podobe, či to je v elektronickej forme, či je to vo verbálnej rovine, v písomnej forme. Toto sme mali tuná naozaj v neďalekej ako totalite, tak ako ešte predtým hovoril kolega, že dnešní štyridsiatnici ani nevedia, že čo to je sloboda slova a aký úrad tu bol zriadený na, nie na Slovensku, ale ešte v bývalom Československu, kde sa každé slovo cenzurovalo nielen v tlači, ale aj to, ktoré ste ako povedali. Ak by sme prijali tento zákon, my sa vrátime viac než tridsať rokov alebo tých tridsať rokov dozadu. Viete, tu by sme sa mohli do večera hádať, že čo je pravda. Mohli by sme nastoliť tu akúkoľvek, ako ten, ale to je prejav demokracie, sila argumentu, ktorá ťa o tom presvedčí. Áno, tak ako to bolo tuná povedané v rámci rozpravy, systém vzdelávania v škole, pozrite sa, jak sa nám zosypal. To školstvo takto strmhlav išlo dole. Tu keď aj bývalý minister, on ani nevie, kde má oči, okuliare nosí vzadu ako na čele. To bol minister školstva, prosím vás pekne, to je aká úroveň? My tie deti nieže sme vzdelávali, ale my sme ich kazili v týchto školách. A ako to chcete internet vyčistiť tak, že poviete to je dobré, to nie je dobré. Chcete ho vypnúť úplne? Toto je tá cesta? Kto chce ako to vyčistiť. To je taký blud aj premiér, keď toto hovorí, že aby bol internet čistý. Ako to chceme dosiahnuť? To je nedosiahnuteľné tak, že, že začneme robiť tuná túto cenzúru. Vzdelávanie mladých ľudí je veľmi ako dôležité. Ten školský systém vôbec by som ako nepodceňoval. Kolega, jak tu aj spomínal ako tie vakcíny a všetky tie silné reči, silácke reči, ktoré tu odzneli, a teraz my môžme povedať, že to boli všetko hoaxy, toto, čo sa tuná hlásalo. To boli... (Prerušenie vystúpenia časomerom.)
Paška, Pavol, predseda NR SR (2013-06-25):
Pán poslanec, je 12.00 hodín. Chcem sa opýtať, či máte dlhšie vystúpenie. Ja si myslím, že určite áno. (Reakcia poslanca Novotného.) Prerušujem rokovanie. Chcem vás ešte informovať o výsledkoch poslaneckého grémia. Dohodli sme sa na zmene programu. Chcem vás informovať, že budeme pokračovať v rozprave o návrhu Trestného zákona, ktorý vrátil pán prezident, kým ho neprerokujeme opätovne. Potom dokončíme návrh pani poslankyne Vaľovej, ktorý nebol dokončený v piatok poobede. A až potom budeme pokračovať návrhom, ktorý prednesie pani ministerka zdravotníctva, pretože pôvodne podľa schváleného programu mala o druhej dnes otvoriť pani ministerka zdravotníctva novelu návrhu zákona č. 580/2004 Z. z., aby sme nemali zbytočne veľa pootváraných vecí. Dobre? (Súhlasná reakcia pléna.) Ďakujem pekne. Obedňajšia prestávka je do 14.00 hodiny. (Prerušenie rokovania o 12.02 hodine.) (Pokračovanie rokovania o 14.00 hodine.)
Verešová, Anna, poslankyňa NR SR (2017-04-06):
Áno, je to presne tak. Toto je ďalšie zariadenie, ktoré má výnimočnú ochranu. Ja tu od včera večera rozprávam, že by sme mali byť už naozaj veľmi vnímaví a citliví a že deti potrebujú výnimočnú ochranu. Nuž darmo. Stále je to o tom, že nie deti požívajú tú výnimočnú ochranu, o ktorej hovoríme ministrovi Richterovi, a ktorý im to mal zabezpečiť, ale dve zariadenia a to je n. o. Čistý deň a detský domov PETO. A je to tak! Nič s tým neurobíte. Jednoducho dvojitý meter. Náš človek, naše zariadenia, neviem, aké máte úmysly, stále sa to tu celú noc pýtame, lebo, no síce pri detskom domove je to jasný politický nominant, pri tomto máte nejaké ďalšie, iné úmysly, nevieme to, pýtame sa vás, nikto nám neodpovedá, lebo tu padlo strašne veľa argumentov, vecných, jasných, získali sme dosť informácii, sú to informácie z ústredia priamo, z akreditačnej komisie, nestačí vám to, a tak znova zopakujem, dnešných, neviem koľko, ix hodín sme tu strávili preto, lebo pán minister porušuje zákon o sociálnoprávnej ochrane detí, § 85. Minister Richter mal konať okamžite, ako sa len dozvedel, že je podozrenie, podozrenie zo sexuálneho..., zneužitie Natálie, dievčaťa, dokonca my máme tento sexuálny styk, máte ho potvrdený, potvrdil to aj policajný riaditeľ Gašpar, že sa to stalo, napriek tomu pre vás koaličných poslancov strany SMER nič z tohoto evidentne, vidím, že sa vás nedotklo, opäť vás vyzývam aj pri hlasovaní, myslíte na deti viac ako na seba.
Zmajkovičová, Renáta, podpredsedníčka NR SR (2014-07-04):
Ďalší v rozprave vystúpi pán poslanec Hlina. Pán poslanec, dovolím vám vystúpiť, viem, že ste to urobili naschvál, prosím vás, počas sa vždy prihláste, nech sa páči.
Grendel, Gábor, podpredseda NR SR (2021-10-06):
Pán poslanec Kotleba, nezrušili ste faktickú, čiže ak máte záujem, nech sa páči, udeľujem vám slovo.
Sárközy, Irén, poslankyňa NR SR (2018-12-04):
Ďakujem, pán predsedajúci, keďže pozmeňujúce návrhy boli podané v rámci dnešnej rozpravy, dajte, prosím, hlasovať najprv o skrátení lehoty podľa § 83 rokovacieho poriadku.
Mamojka, Mojmír, poslanec NR SR (2012-11-29):
Ďakujem pekne. No ja len pripomínam kolegom, členom výboru pre vzdelávanie, vedu, mládež a šport, že o 12.00 hodine máme zasadnutie mimoriadne výboru. Ďakujem.
Laurenčík, Milan, podpredseda NR SR (2022-02-02):
Ďakujem. Prosím, zaujmite miesto pre spravodajcu. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie. Končím možnosť prihlásiť sa do rozpravy a v rozprave vystúpi teraz pán navrhovateľ. Pán podpredseda, nech sa páči, máte slovo.
Bugár, Béla, podpredseda NR SR (2018-05-09):
Vážené panie poslankyne, páni poslanci, teraz budeme pokračovať ďalším bodom, a to návrhom na zmenu v zložení výborov Národnej rady a samozrejme aj zmenou overovateľa, tlač 978. Otváram rozpravu o tomto bode programu. Dostal som jedinú písomnú prihlášku pána poslanca Hrnka za klub SNS. Pán poslanec, nech sa páči, môžte vystúpiť, a potom otvorím možnosť sa prihlásiť ústne do rozpravy. (Rokovanie o návrhu na zmeny v zložení výborov Národnej rady Slovenskej republiky a zmenu overovateľa Národnej rady Slovenskej republiky , tlač 978.)